# Crup

El crup (o laringotraqueobronquitis) és una malaltia respiratòria que es desencadena usualment per una infecció viral aguda de les vies respiratòries superiors. La infecció produeix inflamació a la gola, la qual cosa interfereix amb la respiració normal i produeix els clàssics símptomes de tos de gos, estridor i disfonia. Pot produir símptomes lleus, moderats o severs, els quals empitjoren freqüentment durant la nit. Es tracta usualment amb una dosi única d'esteroides orals; en casos més severs s'utilitza ocasionalment epinefrina. Rarament requereix hospitalització.
El crup es diagnostica clínicament, un cop exclosa la possibilitat d'altres causes més greus (per exemple epiglotitis o la presència d'un cos estrany a les vies respiratòries). Normalment no cal fer altres estudis com ara anàlisi de sang, radiografies i cultius. Es tracta d'una condició relativament comuna que afecta en algun moment al 15% dels nens, principalment entre els 6 mesos i 5-6 anys. Gairebé mai es presenta en adolescents i adults.
Abans de l'arribada de la vacunació, el crup era causat amb freqüència per la diftèria, i era sovint mortal. Actualment aquesta causa és un fet del passat en el món occidental a causa de l'èxit de la vacuna contra la diftèria i la millora de la higiene i la qualitat de vida.

## Síntomes i signes

Estridor :
* Estridor
* Estridor inspiratori i expiratori en un nen de 13 mesos amb crup
El crup es caracteritza per tos de gos, estridor, disfonia, i dificultat per respirar que empitjoren freqüentment durant la nit. La tos de gos es sol descriure com el so d'una foca o lleó marí. El estridor empitjora amb l'agitació o els plors i si pot escoltar-se en repòs, pot ser un indici d'un estrenyiment crític de les vies respiratòries. A mesura que el crup empitjora, el estridor pot disminuir considerablement.
Altres símptomes inclouen febre, coriza (símptomes típics d'un refredat comú) i retracció de la paret toràcica. El baveig o un aspecte molt malalt indiquen la presència d'altres condicions mèdiques.

## Causes

Es considera que el crup es deu a una infecció viral. Altres utilitzen el terme de manera més àmplia per incloure la laringotraqueitis aguda, crup espasmòdic, diftèria laríngia, traqueïtis bacteriana, laringotraqueobronquitis i laringotraqueobronconeumonía. Les dues primeres malalties impliquen una infecció viral i generalment són de simptomatologia lleu; les últimes quatre es deuen a infeccions bacterianes i són generalment més severes.

### Viral

El crup viral o la laringotraqueitis aguda és causat pel virus parainfluença, en el 75% dels casos, principalment pels tipus 1 i 2. Altres etiologies virals inclouen influença A i B, xarampió, adenovirus i virus sincicial respiratori (VSRH). El crup espasmòdic és causat pel mateix grup de virus que la Laringotraqueitis aguda però no presenta els signes d'infecció habituals (com febre, mal de coll i un augment del recompte de glòbuls blancs). El tractament i la resposta al tractament també són iguals.

### Bacterià

El crup bacterià pot dividir-se en diftèria laríngia, traqueïtis bacteriana, laringotraqueobronquitis i laringotraqueobroncopulmonia. La diftèria laríngia es deu al Corynebacterium diphtheriae mentre que la traqueïtis bacteriana, la laringotraqueobronquitis i la laringotraqueobroncopulmonía es deuen a una infecció viral primària amb un creixement secundari de bacteris. Els bacteris implicades més habitualment són Staphylococcus aureus, Streptococcus pneumoniae, Haemophilus influenzae i Moraxella catarrhalis.

## Referències

* 1 2 3 4 5 6 Rajapaksa S, Starr M «Croup – assessment and management». Aust Fam Physician, 39, 5, 01-05-2010, pàg. 280–2. PMID: 20485713. PMID: 20485713
* ↑ Laringitis - Hospital de Nens de Barcelona
* ↑ Klassen TP «Croup. A current perspective». Pediatr. Clin. North Am., 46, 6, 01-12-1999, pàg. 1167–78. DOI: 10.1016/S0031-3955(05)70180-2. PMID: 10629679.
* ↑ Vanderpool, Patricia «Recognizing croup and stridor in children». American Nurse Today, 7, 01-12-2012. Arxivat de l'original el 2014-04-16 [Consulta: 21 juny 2015]. Arxivat 2014-04-16 a Wayback Machine.
* ↑ Johnson D «Croup». Clin Evid (En línia), 2009. PMC: 2907784. PMID: 19445760.
* 1 2 3 4 5 6 Cherry JD «Clinical practice. Croup». N. Engl. J. Med., 358, 4, 2008, pàg. 384–91. doi:10.1056/NEJMcp072022 PMID: 18216359
* 1 2 «Diagnosis and Management of Croup». BC Children's Hospital Division of Pediatric Emergency Medicine Clinical Practice Guidelines.
* 1 2 3 Everard ML «Acute bronchiolitis and croup». Pediatr. Clin. North Am., 56, 1, 01-02-2009, pàg. 119–33, x–xi. DOI: 10.1016/j.pcl.2008.10.007. PMID: 19135584.
Viccionari